**Министерството на електронното управление с инициатива за безопасен интернет за децата**

Дата на публикуване: 01.06.2022
Последна актуализация: 06.06.2022

Министерството на електронното управление (МЕУ) предприема инициатива за предпазване на децата от опасностите, които крие Интернет.

По данни на УНИЦЕФ поне  71 % от децата и младите хора играят или общуват активно онлайн. Цифровите технологии откриват много нови канали за комуникация и забавления. Интернет може да осигури изключително важен достъп до здравни и образователни услуги, както и информация по теми, които са важни и интересни за младите хора. Въпреки това, заедно с възможностите и ползите, които носи, Интернет е среда, в която децата се са изложени на редица заплахи и вреди от съдържание, контакти и поведение онлайн.

Инициативата за безопасен интернет за деца започва на 01.06.2022 г. с открит урок по темата, който министър Божидар Божанов провежда от 14 ч. за ученици от 4 и 5 клас от 148-мо ОУ "Проф. д-р Любомир Милетич" в София.

Международният съюз по далекосъобщения (МСД) с помощта на експерти в различни области е разработил [Насоки за създателите на политики в областта на защитата на децата онлайн](https://egov.government.bg/wps/wcm/connect/egov.government.bg-2818/e1c1532c-24e1-44a6-8afc-da2a713775be/Guidelines%2Bfor%2Bpolicymakerspolicy%2BBG%2BMay%2B2022.docx?MOD=AJPERES&CVID=o4ubiyY). Документът е преведен на български език и е част от серия подобни Насоки в областта на защитата на децата онлайн, предназначени за родители и преподаватели, деца, бизнеса и създателите на политики (<https://www.itu-cop-guidelines.com/>). Насоките  включват редица препоръки, включително правни и политически рамки, които да бъдат насочени към  вредите, причинявани на децата в цифровата среда. Те са качени в подходящ за изтегляне формат и може безвъзмездно да бъдат ползвани от родители, които искат да предпазят от опасностите в Интернет своите деца или от учители, които да ги ползват за образователни цели.

МЕУ отчита изключителната важност на темата за безопасното сърфиране  на децата в Интернет и в бъдеще ще работи съвместно с другите държавни институции за налагането й в основния дневен ред на обществото.

[Поддържане на безопасността на децата в цифрова среда: Значението на защитата и предоставянето на права](https://egov.government.bg/wps/wcm/connect/egov.government.bg-2818/01b94a8f-a073-489f-b5d1-60a0abe8c603/policy%2Bbrief%2BBG%2BJune%2B2022.docx?MOD=AJPERES&CVID=o4Vapqi)

[Резюме на Насоките за политикоопределящите органи относно защитата на детето онлайн 2020 г.](https://egov.government.bg/wps/wcm/connect/egov.government.bg-2818/747feaf0-8014-4d89-8883-7e56cb1aea65/executive%2Bsummary%2BBG%2BJune%2B2022.docx?MOD=AJPERES&CVID=o4Vb7kA)



* [1](https://egov.government.bg/wps/wcm/connect/egov.government.bg-2818/3c4cc54a-ec01-45a3-b535-43820a8ea90b/Online%2BSafety%2Bwith%2BSango%2BFlyer.jpg?MOD=AJPERES&CACHEID=ROOTWORKSPACE.Z18_PPGAHG800PLV6060GL92MR3OU3-3c4cc54a-ec01-45a3-b535-43820a8ea90b-o4ZUCUF)

* [2](https://egov.government.bg/wps/wcm/connect/egov.government.bg-2818/e7401150-6432-439d-b090-fac9a6d700f8/Online%2BSafety%2Bwith%2BSango%2BPoster%2B.jpg?MOD=AJPERES&CACHEID=ROOTWORKSPACE.Z18_PPGAHG800PLV6060GL92MR3OU3-e7401150-6432-439d-b090-fac9a6d700f8-o4ZUM9f)